open-index/open-wikipedia-markdown huggingface dataset:
Musée des Arts Forains

thumb|Musée des Arts Forains

**Musée des Arts Forains - Collection Jean-Paul Favand** punika sawijining musiyum pribadi barang "pasar malam" ingkang dumunung wonten ing Pavillons de Bercy ing arondisemen XIIe ing 53, avenue des Terroirs de France, Paris, Perancis, kanthi paméran sawatawis ing 64, rue des Pirogues de Bercy. Dipunbikak dhateng publik kanthi pamesenan sadèrèngipun.

Museum punika dipundhirikaken déning Jean Paul Favand, ssatunggaling aktor lan tukang sadé barang antik, saking kolèksi pribadinipun. Dipunbikak dhateng publik taun 1996, lan sapunika ngemot manéka barang antawising taun 1850-1950 kalebet 14 wahana panglipur, 16 tendha "pasar malam" lan atraksi sansèipun, 18 kempalan karya ingkang ngemu aji sajarah, lan 1522 karya indepènden. Kolèksinipun ngambah "komedi putar" lan "karusel", sayap Jerman, sepedai ingkang umuripun 100 taun, bilyar Jepang, Lomba mlajar Pelayan Paris lan Organ Hooghuys, lan piano ageng Ali Pasha.

Museum punika kapérang dados 2 pérangan utama: *kolèksi permanèn* lan *kolèksi sawatawis*.

## Kolèksi Permanèn 
Kolèksi punika kasusun saking 3 ruangan tematik (piyambak - piyambak wiyaripun 2000 mèter pasagi): "**Lounge Venesia**" (*Les Salons Vénitiens*), "**Teater Raksasa**" (*Le Théâtre du merveilleux*) lan "**Museum Seni Pasar Malam**" (*Le musée des Arts forains*). Asring dipun-ginakaken kangé adicara parusahan (paluncuran prodhuk tuladhanipun), ugi mungkin kanggé ngnjungi minangka tamu (kanthi pesen langkung rumiyin).

*Sadanguning tour (utawi adicara), tamu dipunundhang kanggé njajahi 3 alam:*

* *Teater Raksasa*: Gambaran pasar malem donya paling ageng wonten ing wiwitan abad kaping 20 (mliginipun Paris 1900). Sawijining orkestra otomatis (dipunatur komputer) utawi "adicara reatmosfer" ingkang saged dipuntingali wonten ing mriki: berkat 12 proyektor, dindingipun saged kados kapal selam Nautilus Kapten Nemo, utawi sawijining karang koral.
* *Lounge Venesia*: Wonten ing swasana Venesia, ingkang saged kapanggihaken ing ruangan punika inggih sawijining adicara opera Italia, dipuntindakaken déning sajumlah automaton, utawi minggah komedi puter gondola.
* *Museum Seni Pasar Malem*: Mligi katujokaken wonten ing pasar malem abad kaping 19: minggah komedi puter sepeda utawi man ing stan Lomba Mlajar Pelayan Paris.

## Kolèksi Sawetawis 
Ruangan wiyaripun 150 mèter pasagi punika sampun nyambut sajumlah paméran sawatawis, kados replika pasar malem kanthi skala 1:20, kasusun saking 39 wahana ébah lan 25 stan pasar malem.

Ruangan punika sanès griya kanggé paméran punapa kémawon.

## Sanèsipun 
***Koleksi permanèn*** : 53, avenue des Terroirs de France, 75012 Paris (kanthi prajanjèn)

***Koleksi sawatawis*** : 64, rue des Pirogues de Bercy, 75012 Paris

***Nomer telepon***: + 00 33 (0)1 43 40 16 22

***Stasiun Metro***:

## Ugi pirsani 
* Pratélan Museum ing Paris

## Cathetan suku
Halabja

**Halabja** (basa Arab: حلبجة ḥalabǧah, basa Kurdi: **Helebce**) iku sawijining kutha ing Irak, papané watara 240 km saka Bagdad, kutha krajan Irak. Halabja papané watara 14&nbsp;km saka wewatesan Iran lan wujud lokasi wigati kanggo Gerakan Pambébasan Kurdistan. Nalika taun 1988 nalika Perang Iran-Irak dumadi, pasé tanggal 16 Maret, wadyabala Saddam Hussein mréntahaké serangan gas mawa wisa ing kutha iki. Diprakirakaké watara pérangan atus nganti 7.000 wong mati.

Pendhudhuk kutha iki akèh-akèhé asalé saka suku Kurdi. Pendhudhuké nalika taun 2006 diprakirakaké gunggungé 59.907 jiwa.

## Réferènsi
ꦗꦏꦮꦶꦢꦢ

#### 

#### 

====
###### 

======

========

======

#### ###### 

* 

#### 

*  Profil Walikutha lan Wakil Walikutha ing situs resmi Pemréntah Kutha Surakarta 
*  Biaya Pelantikan Wali Kutha Rp 100 Yuta: Ora Dadi Dilaksanakaké Wayah Soré
*  Jokowi, Pamimpin kang Jiwané Mardika
*  *The Jakarta Post: Solo’s Mayor keeps his promises *
*  *Interview: Yogyakarta and Surakarta mayors prove good governance sells*
Ghaida Farisya

**Ghaida Farisya** utawa akrab diceluk ghaida ya iku anggota JKT48 Tim J, saiki ghaida netep ing bandung lan wis kuliah ing siji pawiyatan luhur ning Jakarta.

## Biografi 
Gahaida iku anggota JKT48 sing seneng budaya Jepang, kususe Anime, Manga, lan *action figure*. Ghaida iku salah saijining anggota JKT48 tim J sing rambute cindhek kaya Dhike. Ghaida Lair ing bandung tanggal 29 Mèi 1995.

## Penampilan 
### Indonésia 
#### Acara varietas 
* *JKT48 School*

#### Konser 
* *J-Pop Culture Festival 2012*, Balai Kartini, Jakarta, 25 Fèbruari 2012

#### Iklan 
* Pocari Sweat
* Rakuten
* Laurier
* Yamaha Mio J

### Jepang 
#### Konser 
* *AKB48 Kōhaku Taikō Uta Gassen* (20 Dhésèmber 2011, Tokyo Dome City Hall), 16 anggota
* *AKB48 Request Hour Setlist Best 100 2012* (20 Januari 2012, Tokyo Dome City Hall), 12 anggota, dadi *ancora*
* *AKB48 Gyoumu Renraku. Tanomuzo, Katayama Buchou!* (23-25 Maret 2012, Saitama Super Arena)

#### Televisi 
* Morita Kazuyoshi Hour, Waratte Iitomo! (21 Dhésèmber 2011, Fuji TV)
* *Seyanen!* Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, wewengkon tayang Kansai dan sekitarnya
* NHK Kōhaku Uta Gassen (31 Dhésèmber 2011)

#### Majalah 
* *smart* (24 Januari 2012), kaliyan (Nabilah lan Sonya).

## Chatetan sikil 
## Pranala njaba 
* Profil resmi saka anggota JKT48 
* Akun resmi Ghaida ing Twitter
* Halaman resmi saka Facebook Ghaida
* Akun resmi Google+ Ghaida
* video profil Ghaida Farisya ning Youtube
Edgar Allan Poe

**Edgar Poe** utawa Edgar Allan Poe ya iku panulis carita memedi . Edgar wis dadi panulis wiwit umur 18 taun . Panguripané Edgar kagolong dramatis, amarga uripé ngemu carita kasripahan, saka kasripahan ibuné nalika enom, kasripahan Pak Gedhéné kang gadhah èlmu bab nulis, nganti dhèwèké diarani ora waras déning kanca-kancané. Edgar iku lair ing kutha Boston . Urip kasripahan iku ora nglunturaké semangaté.

## Cathetan suku
## Pranala njaba 
* 
* 
* Museum Edgar Allan Poe
* Edgar Allan Poe ing Baltimore
* Poe Museum ing Richmond, Virginia
* Edgar Allan Poe Personal  Shapell Manuscrip
* Edgar Allan Poe's Collection  ing Harry Ransom Center ing The University of Texas at Austin
* Panghargyaan Kanggo Edgar Allan Poe BBC News (with video) 2009-10-11
* Cerita  Institut University of Virginia
Maison de Balzac

thumb|right|250px|Maison de Balzac

**Maison de Balzac** minangka sawijining musiyum griya wonten ing bekas papan dunungipun novelis Perancis Honoré de Balzac (1799-1850). Dumunung wonten ing arondisemen kaping 16 wonten ing 47, rue Raynouard, Paris, Perancis, lan dipunbikak saben dinten kejawi dinten prèi; regi mlebet dhateng griya dipungratisaken, nanging regi dipunparingaken kanggé paméran sawetawisipun.

Griya ingkang modis punika, kanthi plataran lan kebonipun, dumunung wonten ing distrik pemukiman Passy caket kaliyan Bois de Boulogne. Mlajar saking krèdituripun, Balzac lajeng nyéwa tingkat ingkang paling inggil wiwit taun 1840-1847 sangandhaping ingkang gadhah, (Mr. de Breugnol). Dipunpasrahaken dhateng kutha Paris taun 1949, lan sapunika satunggal saking tiga musiyum karya tulis wonten ing kutha punika, sesarengan kaliyan Maison de Victor Hugo lan Musée de la Vie Romantique (George Sand). Minangka satunggaling papan dununngipun Balzac ingkang taksih jumeneng dumugi sapunika.

Apartemèn gangsal (5) kamar Balzac dumunung wonten ing tingkat ingkang paling inggil, saking tigang tingkat, lan sapunika dipunbikak dumugi ing kebonipun. Wonten ing mriki piyambakipun nyunting La Comedie humaine lan nyerat sajumlah novèl ingkang saé piyambak karya piyambakipun, kalebet *La Rabouilleuse*, *Une Ténébreuse Affaire*, lan *La Cousine Bette*. Éwadéné furniture sang penulis dipunsadé sasampuning garwanipun séda, musiyum punika sapunika taksih wonten méja tulis lan kursi Balzac, cane turquoise déning Lecointe (1834), lan poci teh lan kopi ingkang kaparingaken Zulma Carraud taun 1832.

Museum punika ugi gadhah sawijining daguerreotype Balzac taun 1842 déning Louis-Auguste Bisson, lukisan Balzac déning Paul Gavarni (circa 1840), lukisan pastel (circa 1798) ingkang gambar ibu Balzac Laure Sallambier (1778-1854), lukisan lenga (circa 1795-1814) bapakipun Bernard-François Balzac (1746-1829), lan lukisan abad kaping 19 déning seniman kondhang kalebet Paul Gavarni, Honoré Daumier, Grandville, lan Henry Bonaventure Monnier.

Wiwit taun 1971 tingkat dhasar griya isinipun pabukon manuskrip penulis, asli lan èdisi sajinis, ilustrasi, buku ingkang dipuntapakasmani Balzac, buku ingkang nyariosaken Balzac, lan buku lan kalawarta sanèsipun nalika samanten.

Griya punika ugi misuwur amargi kapanggihaken waja ingkang dipunidèntifikasi déning para pengrajin minangka bekas griya troglodit wiwit jaman Abad Pertengahan. Penggalian punika boten dipunbikak dhateng publik.

## Uga delengen 
* Pratélan Museum ing Paris

## Cathetan suku 
* Paris.org description, with photographs 
* New York Times description
Jean-Joseph Étienne Lenoir

**Jean-Joseph Étienne Lenoir** (miyos tanggal 12 Januari 1822, tilar donya tanggal 4 Agustus 1900) inggih punika satunggaling insinyur Prancis-Bèlgi.

Piyambakipun miyos wonten ing Mussy-la-Ville, Bèlgi, wonten ing wiwitan taun 1850-an piyambakipun nindakaken migrasi dhateng Prancis, lan dumunung wonten ing wewengkon Paris, lajeng wonten ing mrika piyambakipun ngrembakakaken minat wonten ing lèmpèng listrik. Minatipun wonten ing babagan punika njalari piyambakipun damel panemuan listrik kalebet télégraf listrik ingkang dipundandani.

## Mesin Lenoir 
[right|thumb|left|Motor Lenoir wonten ing [Musée des Arts et Métiers, Paris]]
Saking taun 1859, percobaan listrik Lenoir damel piyambakipun manggihaken *mesin pembakaran dalam* ingkang kapisanan, *mesin dua tak* kanthi silinder tunggal ingkang mbakar campuran *gas batu bara* lan udara ingkang dipunnyalakaken déning sistem pembakaran "percikan loncat", lan dipunpatènaken wonten ing taun 1860. Mesin punika béda kaliyan mesin 2 tak ingkang modérn ingkang boten dipunmampetaken sadèrèngipun pembakaran. Sawijining parusahan, Gauthier, dipunbentuk kanggé ngrembakakaken mesin punika, lan kréta jaran roda 3 dipundamel migunkakaken punika. Éwadéné lumampah kanthi saé, pangisèn bahan bakar mesin punika boten èfisièn, radi brisik, panasipun langkung kathah, lan manawi dipunparingi toya adhem ingkang cekap saged risak. Nanging, *Scientific American* martakaken wonten ing wulan September 1860 bilih ariwarta Paris *Cosmos* sampun mbiwarakaken bilih abad uwab sampun kalampahan, lan saking taun 1865, 143 mesin sampun dipunyasa déning Gauthier, sesarengan kaliyan sapérangan Reading Gas Works kanggé mesin gas Lenoir wonten ing wewengkon London.

Wonten ing taun 1863 Lenoir nedahaken kréta turangga kanthi 3 roda ingkang kaping kalih, dipunébahaken déning "hidrokarbon cair" (petroleum) 1,5 daya kudha kanthi karburator primitif ingkang saged nempuh jarak 18 kilomèter saking Paris dhateng Joinville-le-Pont tindak-wangsul wonten ing wekdal 11 jam. Prastawa punika kasil narik kawigatosan *tsar* Aleksandr II, lan sapérangan buah dipunkintun dhateng Kamaharajan Ruslan.

Sapérangan ageng panerapan mesin Lenoir namung dipun-ginakaken kanggé barang mandheg kaos déné mesin cétak, pompa air, lan piranti mesin. Insinyur sanès, mliginipun Nikolaus Otto, wiwit damel kemajengan wonten ing bab tèknologi pembakaran dalam ingkang langsung damel rancangan Lenoir boten dipun-ginakaken. Kirang saking 500 mesin Lenoir antawising 6-20 daya jaran dipundamel.

Lenoir tilar donya wonten ing kaanan miskin lan piyambakan wonten ing taun 1900.

## Cathetan suku 
## Pranala njaba 
* Sejarah Kendaraan Bermotor di newreg.co.uk
Dhémografi Prancis

thumb|Kanthi total rerata ingkang fertil 2.02 (taun 2008),
[thumb|[Population density ing Prancis taun sensus taun 1999]]

**Dhémografi Prancis** punika manunggaling informasi lan panalitèn babagan populasi wonten ing Prancis wonten ing satunggaling let wekdal. Informasi punika kasamektakaken déning l'Institut national de la statistique et des études économiques (utawi dipuncekak *Insee*)

Per tanggal 1 Januari 2010, populasi wonten ing Prancis dipunèstimasikaken kanti cacah  jalmi kalebet manéka kewarganagaraan, kapérangan kanthi cara makaten:  wonten ing Prancis metropolitan,  wonten ing laladan départements d'outre-mer (DOM) lan  ing laladan collectivités d'outre-mer (COM). Populasi ngalami paningkatan sajumlah  tiyang ingkang kabandhingaken kaliyan 1 Januari 2009. Ing sanès pihak, dhedhasar [Kamentrian jaban rangkah Prancis lan [Éropah, wonten kalih yuta kang ndunungi Prancis ingkang wonten ing njawi nagari.

## Pamérangan géografis 
### Pamérangan per laladan: angka 
Pratélan punika nggambaraken pamérangan populasi adhedhsara laladan, wonten ing Januari 2007 lan Januari 2009 (prakiran), dipunlajengaken kanthi paningkatan antawising taun 1999 lan 2007.

thumb|right|400px|Peta kepadatan per departemen

Sumber: Insee, Recensements de population, Estimations de population.

=== Pamérangan per laladan: Analisis lan pamanggih ==
* Guyana Prancis inggih punika laladan ingkang kaloka ugi tingkat kenaikan demografi ingkang paling rikat. Paningkatan punika amargi wontenipun imigrasi ingkang inggil. Alas ingkang makilo-kilo mèter minangka tapel wates laladan punika lan tingkat pengawasan ingkang inggil, boten saged nyegah mlebetipun imigran.
* Laladan-laladan ingkang kaloka lemah wonten ing paningkatan (Lorraine, Nord-Pas-de-Calais, Champagne-Ardenne) inggih punika laladan indhustri sepuh ingkang kénging dhampak pengangguran ingkang inggil tinimbang rata-rata. Sesarengan kaliyan laladan Picardie, laladan-laladan punika minangka laladan émigrasi nuju laladan ingkang langkung kénging cahyaning srengéngé Languedoc-Roussillon, Midi-Pyrénées, l'Aquitaine lan wewengkon Provence-Alpes-Côte d'Azur.
* Kapadhetan kang ndunungi ing Prancis inggih punika 94 jiwa/km². Pérangan Éropah (Metropolitan) dipunkinten-kinten nggayuh 112 jiwa/km².

### Pamérangan per kitha 
#### 50 Kitha metropolitan (wonten ing taun 2006) 

# Paris: 
# Lyon: 
# Marseille: 
# Lille: 
# Toulouse: 
# Bordeaux: 
# Nice: 
# Nantes: 	
# Strasbourg: 
# Toulon: 
# Rennes: 
# Douai-Lens: 
# Grenoble: 
# Rouen: 
# Montpellier: 
# Metz: 
# Clermont-Ferrand: 
# Nancy: 
# Valenciennes: 
# Tours: 
# Caen: 
# Orléans: 
# Angers: 
# Dijon:  
# Saint-Étienne: 
# Brest: 
# Le Havre: 
# Le Mans: 
# Reims: 
# Avignon: 
# Mulhouse: 
# Amiens: 
# Béthune: 
# Dunkerque:  
# Perpignan: 
# Limoges: 
# Besançon: 
# Nîmes: 
# Pau: 
# Bayonne: 
# Genève-Annemasse (partie française): 
# Poitiers: 
# Annecy: 
# Lorient: 
# Montbéliard: 
# Troyes: 
# Saint-Nazaire: 
# La Rochelle: 
# Valence: 
# Thionville: 

thumb|380px|right|Carte des principales agglomérations en France

## Cathetan suku
Jamie Cullum

**Jamie Cullum** iku penyanyi pop saka Inggris. Jamie gawé lagu kanthi piano kang instrumentalis. Lair tanggal 20 Agustus 1979 ing kutha Rochford, Essex , Inggris. Dhèwèké urip lan gedhé ing kutha Hullavington, Wiltshire. Jamie miwiti karieré taun 2010, ya iku acara saka BBC ing radhio, acara musik jazz radio. Miwiti dadi panyiar radhio ing BBC, Jamie uga nyekel piranti musik kaya ta drum lan gitar .
Bapak saka Jamie, John Cullum, nyambut gawè ing bagyan asuransi utawa finansial. Déné ibuné, Yvonne, nyambut gawé dadi sekrétaris ing kantor kang isiné wong-wong keturunan Anglo-Burmese, iku diprabawai karo pambagya amarga kulawarga saka Jamie Cullum pindhah ing Inggris nalika Burma mardéka. Simbah kakungé Jamie uga bala saka Inggris lan simbah putri asalé saka Pèrsi kang kalebu Yahudi.
Nalika cilik, Jamie Cullum uga kaparingan pendhidikan kawiwitan ing sekolah Grittleton House School, ing laladan Grittleton, saka kutha Wiltshire. Banjur nerusaké ing sekolah Sheldon School, lan miwiti kuliah ing Universitas Oxford lan Universitas Reading kanggo miwiti kuliah Sastra Inggris lan Film.
200px|thumb|Jamie Cullum
## Miwiti Dadi Musikus 
**Jamie** miwiti kwartal 1 nalika taun 1999, gawé album kapisan, ya iku *Heard it All Before*, mung diwénéhi modhal rekaman £48 (Poundsterling = dhuwit Inggris) . Nanging, pangadolan saka album iki kaformat online, uga payu kanthi rega £600 ing situs pangadolan eBay .\
Sabanjuré Jamie lulus kuliah saka Universitas Reading. Dhèwèké uga miwiti gawé album *Pointless Nostalgic* kang dadi pangadolan album paling laris, iki éntuk inspirasi saka penyanyi jazz Michael Parkinson lan Melvyn Bragg .
Sabanjuré tampil ing tivi ing acarané Michael Parkinson, Jamie uga diwénéhi konthrak nganti £1 yuta, kanggo gawé album kaping telu, *Twentysomething*, kang diproduseri déning  Universal Music Group lan Sony Music Entertainment. Album Twentysomething iku uga dadi hits ing Inggris, Jamie Cullum dadi musisi jazz no.1, lan uga album kang diparingi panghargyaan dadi album jazz laris ing nagara iku. Éwah dadi musisi jazz, Jamie uga miwiti dadi panyiar radhio BBC London, ing acara jazz.

## Catethan Suku 
## Pranala njaba 
* Program ing BBC
* Foto Jamie Cullum
* Situs 
* Forum
Gunung Seorak

thumb|220px|right|Lokasi Seoraksan.

**Gunung Seorak** inggih punika puncak paling inggil saking Rerangkèning Pegunungan Taebaek (태백산맥), dumunung wonten ing provinsi Gangwon, sisih wétan Koréa Kidul. Gunung Seorak dipunsebut ugi **Seolsan** utawi **Seolbongsan**. Dipunsukani nama Seorak (雪嶽; "Gunung Salju") amargi salju ingkang mandhap wonten ing mriki tahan dangu utawi gunung-gunungipun awerni pethak kados déné salju.

Wiyar Taman Nasional Gunung Seorak inggih punika 398,539&nbsp;km², kabentang ing sapérangan tlatah kabupatèn lan kutha kados Kabupatèn Inje, Goseong, Yangyang lan Kutha Sokcho. Seorak Lebet (*Naeseorak*) dumunung wonten ing Inje, déné kawasan Seorak Njawi (*Oeseorak*) dumunung wonten ing tlatah Sokcho, Yangyang, lan Goseong.

Wonten ing taun 1982, Gunung Seorak dipuntetapaken minangka *Distrik Pelestarian Biosfer* (Biosphere Preservation District) déning UNESCO. IUCN (International Union for Conservation of Nature) ngakoni kawasan punika wigati minangka papan perlindungan kanggé keanekaragaman hayati. Wonten langkung saking 2.000 spésies fauna ingkang urip wonten ing kawasan punika, kalebet kéwan langka kados goral, musk deer (Moschus moschiferus) lan beruang ireng asia (Selenarctos thibetanus). Spesies flora ingkang urip wonten ing kawasan punika dumugi 1.400 jinis, minangka tipe vegetasi alpen nanging wonten ing daerah ingkang langkung andhap dipundominasi déning *hutan rontok berdaun lebar* kados oak (Quercus mongolica), cemara merah (Pinus densiflora) lan Acer pseudo-sieboldianum.

## Heundeulbawi lan Ulsanbawi 
*Ulsanbawi* (울산바위; 'WBatu Ulsan*) inggih punika sawijining watu ingkang saged dipundugi kanthi nyusuri jalur 800 anak tangga. Ing tengah margi wonten Kuil Buda lan *Watu Heundeul* (*Heundeulbawi'', 흔들바위) ingkang dumunung wonten ing nginggil watu ingkang langkung ageng. Watu punika inggilipun 5 mèter lan jaréné namung saged dipunpindhahaken kanthi sakedhik nguras tenaga, nanging boten wonten satunggal tiyang ingkang nathanyaé saged nindakaken.

Miturut legenda, Ulsanbawi asalipun saking kutha Ulsan ing tenggara Koréa. Nalika Gunung Geumgang (금강산) dipunciptakaken, Ulsanbawi mlapah dhateng lèr kanggé makili Ulsan. Nanging Ulsanbawi telat lan boten wonten malih papan ingkang sisa. Ulsanbawi dados wiirang lan wangsul malih dhateng kidul. Wonten ing sawijining dalu, piyambakipun saré ing tlatah Gunung Seorak. Ulsanbawi ingkang rumaos Gunung Seorak éndah sanget milih dumunung wonten ing mrika.

## Gladri 

Gambar:Korea-Seoraksan-Buddha-Statue-01.jpg|Patung Buda di pintu masuk Taman Nasional
Gambar:Buddist_Temple_Seoraksan.JPG|Sinheungsa.
Gambar:Korean.Seoraksan-Ulsanbawi-01.jpg|Ulsanbawi
Gambar:Korea_biryong.jpg|Air terjun Biryong.
|Pintu masuk
Gambar:Korea-Seoraksan-Mount Gwongeumseong-01.jpg|Gwongeumseong
Gambar:Korea-Seoraksan-Kyejoam-Heundeulbawi-01.jpg|Heundeulbawi di Kyejo-am

## Pranala njaba 
* Soraksan National Park (Korea Photo Gallery)
* Seoraksan National Park (Lonely Planet)

## Cathetan suku
Taman Nasional Chapada dos Veadeiros

**Taman Nasional Chapada dos Veadeiros** dumunung wonten ing *Chapada dos Veadeiros*, sawijining dataran tinggi kuna ingkang dipunprakirakaken yuswanipun sampun 1,8 miliar taun. Basisipun wonten ing praja Goias wonten ing Brasil, taman punika dipundhirikaken wonten ing tanggal 11 Januari 1961 déning Présidhèn Juscelino Kubitscheck lan kadhaptar minangka Situs Warisan Donya déning UNESCO wonten ing taun 2001. Taman punika mapan ing aréa ingkang wiyaripun 655 kilomèter persegi lan dipunkelola déning IBAMA.

## Géografi 
### Iklim 
Suhu taunan rata-rata sakitar 24-26 derajat Celcius, antawis ingkang minimal ing angka 4-8 derajat Celcius lan dumugi maksimum wonten ing angka 40-42 derajat Celcius.

### Inggil 
Kanthi inggil tlatah antawis 600 lan 1650 mèter, taman punika minangka dataran paling inggil wonten ing Brasil Tengah. Titik paling inggil saking taman lan praja Goiás inggih punika Serra da Santana, wonten ing inggil 1691 mèter ing nginggil lumah laut.

### Formasi wewatuan 
Formasi wewatuanipun minangka salah satunggal ingkang paling sepuh ing planit punika. Ing mrika wonten kuarsa kanthi singkapan kristal. Wewatuan punika dipunèkspor lan reginipun awis sanget wonten ing Jepang lan Inggris, ing pundi wonten ing sapèrangan dékade wewatuan mau dipun-ginakaken kanggé indhustri. Sakmenika, para terapis lan pecinta alam pados ènergi lan kekiyatan kanggé marikaken, inggih punika saking kristal lan saking papan - papan kados Alto Paraiso.
Wewatuan kristal dumunung wonten ing lemah gembur Cerrado utawi padang rumput ingkang kabikak. Tuwuhing alas ugi taksih kapanggih wonten ing tlatah mau ing pundi langkung saking 25 jinis anggrek saged kapanggihaken wonten ing mrika, kejawi spésies Brasil sanès kados Pau d'Arco Roxo, Copaíba, Aroeira, Tamanqueira, Jerivá, Buritis  lan Babaçu.
Kali utama wonten ing taman punika inggih Rio Preto, anak kali saking Kali Tocantins. Sadawaning jaluripun, wonten kathah sanget air terjun kados Air Terjun Rio Preto (120 mèter, 80 mèter ing dhasar) lan Air Terjun Cariocas. Ngarainipun ugi éndah, kanthi dinding dumugi 40 mèter inggil lan lembah dumugi 300 mèter.

### Fauna lokal 
Fauna wonten ing tlatah punika kalebet spésies ingkang sampun kaancem cures kados ta rusa pampas (wonten ing papan punika dipunkenal minangka *veado campeiro*), rusa rawa (*cervo do pantanal*), serigala maned (*lobo guara*), jaguar, lan sanès - sanèsipun kados rhea (*ema*), seriema, tapeti, armadillo raksasa (*tatu canastra*), trenggiling (*tamanduá*), capybara (*capivara*), tapir (*anta*), tukan kanthi cucuk ijem (*tucano de bico verde*), hering cemeng (*urubu*), lan hering raja (*urubu rei*).

Gambar:veadeiros1_leofleck.jpg|Vegetasi dan relief (difoto olèh Leonardo C. Fleck)
Gambar:veadeiros2_leofleck.jpg|Air terjun (difoto olèh Leonardo C. Fleck)
Gambar:veadeiros3_leofleck.jpg|Formasi Moon Valley (Vale da Lua) (difoto olèh Leonardo C. Fleck)
Gambar:veadeiros4_leofleck.jpg|Air terjun (difoto olèh Leonardo C. Fleck)

## Cathetan suku 
## Pranala njaba 
* Informasi lengkap dan terbaru mengenai Chapada dos Veadeiros dalam 42 basa
Taman Nasional Segara Hallyeo Haesang

thumb|250px|right|Sesawangan Taman Nasional Sagara Hallyeo Haesang ing Tongyeong
**Taman Nasional Sagara Hallyeo Haesang** (**Hallyeohaesang Maritime National Park**) inggih punika taman nasional ingkang ngambah kawasan Pulo Geoje, Pulo Hansan lan kepuloan wonten ing sakitaripun, ing provinsi Gyeongsang Selatan. Dipunjuluki minangka salah satunggal saking 8 papan kanthi sesawangan paling éndah wonten ing Koréa, Hallyeo Haesang sampun dados objèk wisata populer. Hallyeo Haesang dipuntetepaken minangka taman nasional wonten ing taun 1968 lan dados taman nasional sagara ingkang angka sekawan wonten ing Koréa Kidul.

Ekosistemipun kasusun saking ewunan pulo lan perairan ingkang anteng, mbentang sadawaning 120km saking Geoje ing Gyeongsang Selatan dumugi Yeosu wonten ing Jeolla Selatan. Dumunung 26,5km sisih wétan kutha Tongyeong, 150,9km tenggara Busan. Dipungayutaken kanthi daratan Ujung Koréa kaliyan Kreteg Geoje wonten ing tanggal 8 April 1971. Pasisir wonten ing Geoje kasusun saking pasir pethak, krikil bunder lan watu-watu karang. Pérangan paling unik awujud watu-watu karang manéka wujud saèngga dipunjuluki minangka *Haegeumgang* utawi Gunung Geumgang ing sagara.
* *Pulo Somaemul* (Somaemuldo), dipunjuluki minangka pulo kanthi sesawangan paling éndah wonten gugusan Hallyeo Haesang.
* *Pulo Saryang* (Saryangdo), pulo ing tengah-tengah Hallyeo Haesang. Kasusun saking 2 pulo, Pulo Sang lan Pulo Ha ingkang kapisahekan selat sempit kanthi arus deres sadawan 1.500 mèter.
* *Pulo Hansan* (Hansando), minangka péranganing Tongyeong. Wonten ing periode *Perang Pitung Taun* inggih punika markas angkatan sagara ingkang dipunpimpin Laksamana Yi Sun-sin. Ing caket Pulo Hansan wonten pulo Bambu (Jukdo) ingkang dipuntanem déning Laksamana Yi kanggé damel panah.
* *Pulo Bijin* (Bijindo), dumunung 13km sisih tenggara Kutha Tongyeong. Kasusun saking formasi watu-watuan lan pasisir ingkang dawanipun 1km. Suhu rata-rata ing pulo punika sadanguning taun namung 25°C saèngga dados papan tuwuuhipun flora, kembang kamelia, magnolia, melati lan cemara cemeng.
* *Pulo Oe* (Oedo), dumunung 15 menit lelampahan kanthi prau saking Geoje. Kasusun saking formasi watu-watu karang.

## Cathetan suku
Taman Nasional Alejandro de Humboldt

**Parque Nacional Alejandro de Humboldt** inggih punika sawijining taman nasional wonten ing provinsi Holguín lan Guantánamo, Kuba. Taman punika dipunsukani nama sasampuning ilmuwan Jerman, Alexander von Humboldt ingkang ngunjungi pulo mau rikala taun 1800 lan 1801. Taman punika kaserta minangka Situs Warisan Donya UNESCO wonten ing taun 2001 kanggé ukuran, kisaran kainggilan, litologi komplèks, keragaman wujud lahan, sarta kasugihan flora lan faunaendemikipun.

Kali-kali ingkang ngalir saking pucuk taman inggih punika sapérangan ingkang paling ageng wonten ing insuler Karibia. Taman punika dipunngendikakaken minangka papan ingkang paling lembab ing Kuba saèngga situs punika gadhah keanékaragaman hayati ingkang inggil. Taman punika gadhah wiyar wewengkon l kanthi wiyar lahan   lan wewengkon laut . Inggilipun sakitar wonten ing  saking lumah laut ing Puncak *El Toldo*.

Sajumlah 16 saking 28 spésies taneman endemik Kuba dipunlindungi wonten ing taman punika kalebet fauna kados *Dracaena cubensis* lan *Podocarpus ekman*. Fauna ingkang wonten ing taman punika nyakup manèka spésies manuk beo, kadal, manuk kolibri, Solenodon Kuba langka (endemik), hutia lan siput.

## Sajarah 
Taman Nasional Alexander von Humboldt kanthi historis minangka kawasan ingkang sakedhik dipun-ginakaken déning manungsa, kanthi namung satunggal satu situs arkéologi saking periode pra-Columbus ingkang dipunmangertosi, punika dumunung wonten ing zona pasisir Aguas Verdes. Sadanguning abad kaping 18 lan 19 sapérangan papan periferal dipun-ginakaken minangka papan perlindungan utawi kamp déning bangsa Maroon.

Taman punika wiwit dipuntata wonten ing taun 1960 lumantar deklarasi Jaguani lan cagar alam Cupeyal del Norte. Bab punika kalajengaken dhateng taun 1980-an lumantar usulan Ojito del Agua Refuge, kagayut kaliyan penampakan pungkasan saking *Carpintero real*, sajinis pelatuk, sisa-sisa pungkasan saking spésies punika ingkang sampun cures wonten ing habitat sanèsipun ing Amérikah Sarékat lan Meksiko. Wonten ing taun 1996, laladan-laladan ingkang dipunlindungi manunggal kanggé mbentuk sawijining Taman Nasional ingkang dipunparingi nama sasampuning Alexander von Humboldt. Dados salah satunggaling cagar biosfer ingang paling wigati wonten ing basin Karibia, Taman Nasional punika sesarengan kaliyan Cuchillas del Toa dipunnyatakaken minangka Situs Warisan Alam Donya UNESCO wonten ing taun 2001.

## Cathetan suku 
*Taman Nasional Alejandro de Humbolt pada situs web resmi UNESCO
Gunung Jiri

**Gunung Jiri** inggih punika gunung paling inggil angka kalih wonten ing wewengkon Koréa Kidul ingkang dumunung wonten ing pungkasaning Rerangkèn Pegunungan Sobaek. Rerangkèn Sobaek minangka pungkasan saking Rerangkèn Baekdudaegan, barisan ingkang sami jèjèr ing sadawaning Ujung Koréa. Nama Jirisan saged dipunterjemahaken wonten ing warna-warna teges, ingkang limrahipun gadhah nuansa mistis. Jiri saged dipuntegesaken "Gunung Tiyang ingkang Anèh lan Bijak". Saged ugi dipunterjemahaken minangka "Kawicaksanan lan Kaèndahan", tembung ingkang asalipun saking kitab sutra agama Buda. Wonten ing jaman rumiyin Jiri dipunkenal minangka papan dunungipun para pertapa, ingkang pitados bilih gunung mau saged damel para pertapa dados langkung wicaksana. Rakyat Koréa nyebutaken bilih Gunung Jiri punika sami kaliyan Gunung Geumgang lan Gunung Halla minangka gunung mistik.

Katetepaken minangka satunggaling taman nasional wonten ing taun 1967, Gunung Jiri mbentang wonten ing wewengkon 4 kabupatèn lan 1 kutha wonten ing 3 provinsi. Ngambah kabupatèn Hadong, Hamyang, Sancheong (Gyeongsang Selatan), Kabupatèn Gurye (Jeolla Selatan) lan kutha Namwon (Jeolla Utara). Provinsi Gyeongsang Selatan gadhah proporsi wewengkon taman nasional ingkang paling wiyar. Kanthi wiyaring wewengkon taman, 471,758&nbsp;km², kawasan punika minangka taman nasional ingkang paling wiyar wonten ing Koréa Kidul. Garis lingkar Gunung Jiri dawanipun dumugi jarak 320&nbsp;km, ing pundi salebetipun medal 3 puncak paling inggil, inggih punika Cheonwangbong (1.915 m), Banyabong (1.732 m), lan Nogodan (1.507 m).

Taman Nasional Gunung Jiri nglindungi keanekaragaman hayati ingkang inggil. Jinis flora lan fauna ingkang gesang wonten ing kawasan punika dumugi 4.989 jinis. Flora Gunung Jiri bervariasi saking vegetasi iklim anget, sedheng dumugi dingin. Wonten ing situs-situs kuil Buda tuwuh wit-witan ingkang katetepaken minangka harta nasional kados wit ceri higan lan wit cemara 1000 taun. Kéwan-Kéwan ingkang gesang wonten ing papan punika antawisipun terwelu, roe siberia (Capreolus pygargus), elk lan kucing alasan. Harimau Koréa ingkang pungkasan katingal wonten ing papan taman nasional punika sadèrèng pungkasanipun cures.

Wonten ing wewengkon Gunung Jiri wonten 7 cacah kuil Buda ingkang wigati, ingkang paling ageng inggih punika Hwaeomsa. Wonten ing wewengkon punika wonten ing kampung Cheonghak-dong ingkang taksih njagi cara gesang ingkang tradhisional.

## Pranala njaba 
* Jirisan National Park (Sancheong)

## Cathetan suku
Sonya Pandarmawan

**Sonya Pandarmawan** utawa byasa diceluk Panda/sonya iki salah siji anggota JKT48 tahap kaping pisan lan kelebu uga Tim J. Panda asalé saka Jakarta.

## Biografi 
sonya utawa diceluk panda iki salah siji anggota Tim J JKT48. Sonya iku anggota JKT48 sing dhuwèni kaprigelan ing dunya iklan, lan rèality show panganan. Iklan sing tau dibintangi panda ya iku Pond's. Ing JKT48, panda cedhak karo Jèjè sing uga anggota JKT48 tim J. Panda tau dadi pemeran ing serial TV Kulawarga Minus lan Status Update.

## Penampilan 
### Indonésia 
* Konsèr *live* pradebut kanggo program musik 100% Ampuh Global TV, Bekasi Squarè, ing 17 Dhésèmber 2011
* Pangethokan video musik "Heavy Rotation", fx Center, Jakarta.
* Konsèr *live* debut kanggo program musik Inbox SCTV, 26 Januari 2012
* I-Pop SCTV (28 Januari 2012)
* Penampilan kaliyan AKB48 ing Dahsyat RCTI (25 Fèbruari 2012)
* 100% Ampuh Global TV (29 Januari 2012 dan 10 Maret 2012)

#### Iklan tèlèvisi 
* Pond's
* Pocari Sweat
* Rakuten
* Laurier
* Yamaha Mio-J
* Pocky

#### Meet & Greet 
* Meet & Greet JKT48, fx Center, Jakarta
* Meet & Greet JKT48, JKT48 Theater (4 Oktober 2012)

#### Tèater 
* JKT48 1st stage "Pajama Drive", nggawa tembang Junjou Shugi
* JKT48 2nd stage "Renai Kinshi Jourei", nggawa tembang Kuroi Tenshi

### Jepang 
#### Konsèr 
* AKB48 Kōhaku Taikō Uta Gassen (20 Dhésèmber 2011, Tokyo Dome City Hall), 16 anggota
* *Encore* ing konser dina kapindho *AKB48 Request Hour Setlist Best 100 2012* (20 Januari 2012, Tokyo Dome City Hall,), 12 anggota

#### Tèlèvisi 
* Morita Kazuyoshi Hour, Waratte Iitomo! (21 Dhésèmber 2011, Fuji TV)
* *Seyanen!* Ōmisoka RokeSP (Kettei! Ima Kore Mite Hoshii Taisho!), 31 Dhésèmber 2011, MBS, tayang ning Kansai lan cedhaké
* NHK Kōhaku Uta Gassen (31 Dhésèmber 2011)
* JKT48 School

#### Majalah 
* *BLT* (24 Januari 2012), kaliyan Ayana, Shania, Rena, lan Jessica.
* *smart* (24 Januari 2012), kaliyan (Ghaida, Nabilah).

## Diskografi 
* 
* 
* 
* 
* "Baby! Baby! Baby!" (Vèrsi Indonésia)
* "Oogoe Diamond" (teriakan diamond) (vèrsi indonesia)

;Lagu unit Theater
* JKT48 1st and 2nd Theater Live 
# 
# 
* JKT48 2nd setlist Tim J 
# 

## Cathetan sikil 
## Pranala njaba 
* Profil resmi anggotane JKT48 
* Twitter resmi saka Sonya Pandarmawan
* Akun G+ resmi saka Sonya Pandarmawan
* Video Profil saka Sonya Pandarmawan
Aldo Moro

**Aldo Moro** () iku pulitikus lan Mahamantri Italia suwéné kaping pindho, antara taun 1963 tekan taun 1968, lan banjur saka taun 1974 tekan taun 1976. Dhèwèké iku mahamantri sing njabat paling suwé ing Italia, total mangsa kakuwasané ngluwihi enem taun.

Sawijining pamimpin paling wigati saka parté Democrazia Cristiana (DC, tegesé *Dhémokrat Kristen*), Moro dianggep sawijining intelèktual lan médhiator sing sabar banget, kususé kanggo masalah-masalah sajeroning parténé.

Nalika tanggal 16 Maret 1978 Moro diculik ing *via Fani* (Roma) déning para téroris anggota Brigade Abang. Sawisé disandra suwéné 55 dina, Moro dipatèni ing utawa cerak Roma nalika tanggal 9 Mèi. Dhisiné tinemu ing dina sing padha ing sawijining montor.

## Pranala njaba 
* *Banca dati della memoria*: Moro's letters and +
* Memorial Moro  on strategy of tension
* Buongiorno, notte, 2003 filem about the kidnapping
* Piazza Delle Cinque Lune, 2003 filem about the kidnapping
* Italian document March 2, 1987
Géografi Prancis

thumb|right|200px
**Géografi Prancis** inggih punika papan dunungipun géografis nagari Prancis wonten ing Éropa Barat, ingkang winatesan kaliyan Lempongan Biscay lan Selat Channel, wonten ing antawising wewengkon nagara Bèlgi lan Spanyol, sarta wonten ing sisih kidul Inggris Raya. Lajeng winatesan kaliyan Mediterania, Italia lan Spanyol. Wewengkon lèr lan kilèn sapérangan ageng kasusun saking dataran cendhèk. Perbukitan lan pagunungan julang wonten ing wewengkon sisih wétan, tengah lan pérangan kidul.

Perancis gadhah 10 wewengkon daratan utama, inggih punika:
* Perbukitan Brittany-Normandy inggih punika laladan ingkang gadhah bentang alam wujud dataran sarta perbukitan cendhèk. Laladan pesisiripun minangka dataran subur ingkang jumbuh kanggé perkebunan buah apel lan padang rumput kanggé ngangon sapi perah. Laladan lempongan-lempongan wonten ing wewengkon punika minangka pelabuhan-pelabuhan ingkang wigati.
* Dataran Perancis Utara inggih punika wewengkon ingkang gadhah lahan ingkang subur lan indhustri ingkang produktif. Dataran lèr kalebet rata lan ngambah perbukitan ingkang awujud alas sarta plato. Wewengkon punika padat sanget penduduk lan kutha Paris dumunung wonten ing kawasan punika.
* Plato Timur Laut inggih punika wewengkon timur laut winatesan kaliyan Bèlgi ingkang kapisahaken kaliyan Pegunungan Ardennes. Laladan punika ngambah alas lan dados samsaya boten rata ing pérangan tenggara (Pegunungan Vosges). Wewengkon punika sugih kasil tambang bijih besi, besi lan baja.
* Lembah Rhine inggih punika wewengkon ingkang gadhah lèrèng-lèrèng terjal sarta dhasar dataran ingkang rata. Manéka wit-witan lan ladhang anggur ngebaki wewengkon punika lan pertanian subur kabentang sadawaning Kali Rhine. Kali punika minangka aliran wigati ing daratan Éropa.
* Dataran cendhèk Aquitania. Dataran punika dipunaliri déning Kali Garonne lan manéka anak kali ingkang muara dhatenh kali mau. Laladan punika gadhah pasisir kanthi pasir pethak ing pasisir lan pérangan pedalamanipun gadhah alas pinus, dataran bergelombang lan bukit-bukit pasir. Wewengkon punika ugi dados pemasok buah anggur ingkang wigati kanggé indhustri minuman anggur Perancis.
* Dataran Tinggi Tengah utawi *Massif Central* inggih punika laladan ingkang jarang pendudukipun. Tanah wonten ing wewengkon punika boten subur kejawi ing sapérangan lembah ing pundi gandum rye lan manéka taneman pangan dipunproduksi.
* Alpen Perancis lan Pegunungan Jura batesi wewengkon Perancis kaliyan Italia lan Switserlan. Wonten ing wewengkon punika dumunung Gunung Mont Blanc (4.807 m). Wonten ing laladan punika kathah resor ski.
* Pegunungan Pyrenees bentang ing wates antawising Perancis lan Spanyol. Kathah puncak wonten ing jajaran punika gadhah kainggilan langkung saking 3000 mèter.
* Dataran Rendah Mediterania lan Lembah Rhone-Saone gadhah laladan tetanén ingkang produktif lan irigasi dipun-ginakaken kanthi ekstensif. Pesisiripun minangka laladan wisata ingkang regeng dipunkunjungi.
* Corsica inggih punika sawijining pulo wonten ing Laut Mediterania ingkang gadhah jarak sakitar 160&nbsp;km ing sisih kidul daratan utama.

## Cathetan suku 
## Uga delengen 
* Pratélan kali ing Perancis
The Three Caballeros

***The Three Caballeros*** inggih punika filem animasi Amérika ingkang dipunwedalaken ing taun 1944 déning Walt Disney Productions lan dipunbiwarakaken déning RKO Radio Pictures. Film punika inggih minangka filem animasi nomer pitu saking Disney wonten ing filem Disney ingkang mlebet wonten ing biyoskup lan minangka sambunganipun filem ingkang dipundamel ing taun 1942 ingkang kanthi irah-irahan Saludos amigos, ingkang filem punika inggih minangka filem petualangan ing tlatah-tlatah ing Amérika Latin.
Film punika minangka péranganing kearepan ingkang saé saking studio Walt Disney kanggé Amérika Selatan, nanging langkung sakedhik propagandanipun, lan ingkang dados tokoh ingkang wigati wonten ing filem punika inggih Donal Bèbèk, lan kanca lawasipun Joe Carioca, satunggalin wujud manuk jakatuwa ingkang nganggé klamben  jas lan nganggé payung ingkang asalipun saking Brazil, lan ing salajengipun inggih badhé kekancan kaliyan naca ingkang énggal inggih punika koboi pitik lanang saking Meksiko ingkang gadhah nama Panchito Pistoles.
Sapérangan artis saking Amérika Selatan ugi kathah katingal wonten ing filem punika kalebet penyanyi Aurora Miranda (ingkang ugi sedhèrekipun saking Carmen Miranda) lan Dora Luz, lan ugi penari Carmen Molina.

Film punika inggih nyariosaken ngengingi Donal bèbèk ingkang mbikak bebungah saking kncanipun ing Amérika Selatan. Film punika inggih sepisanan dipunwedalaken ing Mexico City ing tanggal 21 Dhésèmber 1944. lan filem punika sepisanan medal ing Amérikah Sarékat ing tanggal 3 Pebruari 1945.

==Dipunwe* Meksiko: 21 Dhésèmber 1944 (Mexico City)
* Brasil: 4 Pebruari 1945
* Amérikah Sarékat: 3 Pebruari 1945
* Australia: 7 Dhésèmber 1945
* Spanyol: 17 Pebruari 1947
* Swèdhen: 28 Maret 1947
* Perancis: 21 April 1948
* Hong Kong: 17 Maret 1949
* Italia: 14 Juli 1949
* Finlan: 18 Mèi 1951
* Jerman Barat: 14 Dhésèmber 1954
* Ostenrik: 2 September 1955
* Jepang: 10 Maret 1959

## Tokoh lan karakteripun
* Clarence Nash-Donal Bebek
* José Oliviera-Joe Carioca
* Joaquin Garay-Panchito Pistoles
* Aurora Miranda-Dados pribadinipun piyambak
* Carmen Molina-Dados pribadinipun piyambak
* Dora Luz-Dados pribadinipun piyambak
* Sterling Holloway-Narator 
* Frank Graham-Narator
* Fred Shields-Narator
* Nestor Amarale-Dados pribadinipun piyambak
* Almirante
* Trío Calaveras
* Trío Ascencio del Río
* Pinto Colvig-Manuk Aracuan

## *Home video* 
* 1982 (VHS lan Betamax)
* 1987 (VHS lan Betamax)
* October 28, 1994 (VHS lan Laserdisc-Masterpiece Collection)
* 1995 (Laserdisc-Exclusive Archive Collection)
* May 2, 2000 (VHS and DVD-Gold Classic Collection)
* April 29, 2008 (DVD-Classic Caballeros Collection)
## Cathetan suku
Badan Sertifikasi Manajemen Risiko

thumb|300px|Logo BSMR

**Badan Sertifikasi Manajemen Risiko** utawi ingkang asring dipuncekak kanthi cekakakne **BSMR** inggih punika salah satunggaling badan sertifikasi ingkang madeg piyambak lan dipunresmekaken ing wekdal sepisanan ing tanggal 8 Agustus 2005 minangka asiling tindak lanjut saking peraturan Bank Indonesia Nomer 7/25/PBI/2005 ngengingi sertifikasi Manajemen Risiko Kangge Pengurus lan pejabat Bank Umum. BAdan Sertifikasi Manajemen Risiko (BSMR) ingkang gadhah tugas kanggé ngawontenaken sertifikat manajemen risiko ingkang ngewrat wonten ing *international best practices*, ingkang nerbitaken sertifikat manajemen resiko, lan nyabut sertifikatipun manawi ingkang nyepeng sertifikatipun kabukti lepat nindakaken prakawis ingkang nglanggar ing babagan perbankan dhedhasar putusan pengadhilan ingkang gadhah kakiyatan kukum ingakng tetep utawi pelanggaran kodhe etik profesi, saha nglapuraken kegiyatan ingkang gadhah gegayutan kaliyan sertifikasi ing skala tartamtu dhaten BAnk Indonesia. Demi kanggé njagi kualitas sertifikasi manajemen resiko perbankan ing Indonésia inggih ndhèrèk standar kualitas internasional, BSMR nindakaken kerja sama kaliyan *Global Association of Risk Professional* (GARP) kanggé nyusun silabus, buku kerja, materi lan soal ujian program sertifikasi manajemen resiko. GARP inggih punika minangka satunggaling asosiasi profesi manajemen resiko ingkang gadhah reputasi internasional kanggé ngawontenaken sertifikasi *Financia Risk Manager* (FRM) ingkang mliginipun dipuntujokaken kanggé para pelaku indhustri jasa kauangan.

## Dhasar Kukum
* Peraturan Bank Indonesia Nomor 7/25/PBI/2005 ngengingi Sertifikasi Manajemen Risiko Bagi Pengurus lan Pejabat Bank Umum
* Peraturan Bank Indonesia Nomor 11/19/PBI/2009 ngengingi Sertifikasi Manajemen Risiko kanggé Pengurus lan Pejabat Bank Umum
* Peraturan Bank Indonesia Nomor: 12/7/PBI/2010 tentang Owah-owahan Atas PBI No.11/19/PBI/2009 ngengingi Sertifikasi Manajemen Risiko kanggé Pengurus lan Pejabat Bank Umum

## Dhasaring Perkawis
Nalika wonten krisis perbankan ing taun 1997, kaanan mikro perbankan nassional nandang karentan dhateng gejolak ékonomi ingkang dipunjalari ing antawisipun déning prinsip ngati- ati ingkang dipunlirwakaken wonten ing kegiyatan operasional, dhuwuripun resiko kemacetan kredit, kaprigelan manajerial bank ingkang lemah saéngga ngobataken kualitas aktiva prodhuktif ingkang mandhap saha lajeng ningkatipun resiko ingkang dipunadhepi déning bank. 
Krisis mau nedahaken bilih indhustri perbankan nasional dèrèng gadhah kalembagan bank ingkang kiyat lan ugi dipundhukung kanthi infrastruktur perbankan ingkang saé supados saged ngatasi gejolak internal punapa déené eksternan. Minangka salah satungaling cara kanggé nyehataken malih indhustri perbankan ingkang kiyat, séhat, lan efisien, mila BAnk Indonésia ing tanggal 9 Januari 2004 medalaken Arsitektur Perbankan Indonesia (API).

## Tingkatan sertifikat manajemen risiko 
Tingkatan sertifikat manajemen risiko kapeérang saking 5 tingkat dhedhasar jenjang kalungguhan lan struktur organisasi bank, inggih punika :
* Tingkat 1
* Tingkat 2
* Tingkat 3
* Tingkat 4
* Tingkat 5
## Cathetan suku
Jean Alesi

**Jean Alesi** () inggih punika satunggaling mantan pembalap Formula 1 asal Perancis. Wekdal punika piyambakipun mandhap wonten ing ajang DTM lan SpeedCar Series. Posisi paling apik Alesi sadanguning wonten ing Formula 1 inggih punika nalika piyambakipun mapan ing posisi angka 4 klasemèn pembalap wonten ing mangsa 1996-1997.

## Profil 
Alesi sampun nindakaken start balapan F1 cacahipun kaping 201 wonten ing kurun wekdal 1989-2001. Ingkang unik, éwadéné piyambakipun mandhap langkung saking kaping 200 balapan. Piyambakipun dèrèng naté mlebet kandidat juara donya. Mekaten ugi dumugi ing pungkasaning karièripun wonten ing F1, Alesi nampung saged menang satunggal balapan kémawon, inggih punika wonten ing Kanada 1995. Punika ugi langkung amargi kabegjan, amargi Michael Schumacher ingkang nalika punika saweg mimpin balapan, ngalami prakawis transmisi wonten ing lap ingkang pungkasan.

Alesi miwiti karièr wonten ing tim Tyrell rikala mangsa 1989. Wonten ing GP AS ingkang nalika punika dipunadani wonten ing sirkuit jalanan Phoenix, Alesi naté dados bintang nalika piyambakipun unggul lan nglawan Ayrton Senna. Alesi lajeng tetep wonten ing tim Tyrell kanggé 2 mangsa balapan.

Wonten ing pungkasan taun 1990, sajatosipun, piyambakipun sampun gadhah kontrak kaliyan tim Williams. Anangin ujug-ujug piyambakipun mbatalaken lan langkung milih saperlu kagabung kaliyan tim Ferrari. Kados ingkang sami dipunmangertos, Williams wonten ing wiwitan taun 1990-an minangka raja F1, déné Ferrari nalika punika saweg ancur-lebur. Nanging punika ingkang nama Alesi, piyambakipun langkung milih saperlu ndhèrèk impian nalika alitipun: dados pembalap tim jaran jingkrak.

Pilihanipun milih Ferrari kasunyatan panci lepat. sapérangan tiyang pitados piyambakipun saged dados juara donya manawi kagabung kaliyan tim Williams. Sadanguning wonten ing Ferrari wiwit taun 1991-1995, Alesi namung saged pikantuk satunggal kamenangan kémawon.

Nalika taun 1996 piyambakipun pindhah dhateng tim Benetton sadanguning 2 mangsa. Momen unik kadadosan wonten ing GP Australia 1997 nalika piyambakipun kesupèn mlebet pit kanggé ngisi bènsin. Alhasil, mobilipun mogok amargi bènsinipun telas.

Wonten ing taun 1998 piyambakipun kagabung kaliyan tim Sauber sadanguning 2 mangsa sadèrèngipun wonten ing mangsa 2000 piyambakipun kagabung wonten ing tim Prost. Lan wonten ing pungkasaning 2001 piyambakipun pènsiun saking Formula 1 sasampuning kagabung kaliyan tim Jordan wonten ing pertengahan mangsa lajeng piyambakipun pindhah dhateng ajang DTM kanthi gabung kaliyan tim AMG Mercedes-Benz wonten ing mangsa 2002.

Alesi lajeng mandhap ugi wonten ing ajang SpeedCar Series lan naté dados penantang gelar juara sadèrèng pungkasanipun kawon déning kancanipun piyambak wonten ing F1 rumiyin, Johnny Herbert.

## Statistik Formula 1 
* Debut: GP Prancis 1989
* Start: 201
* Poin: 240
* Menang: 1
* Pole: 2
* Fastest lap: 4

## Lelampahan karèir F1 
* 1989-90 – Tyrell-Ford
* 1991-95 – Ferrari
* 1996-97 – Benetton-Renault
* 1998-99 – Sauber-Petronas
* 2000-01 – Prost Grand Prix
* 2001 – Jordan-Honda (wiwiy pertengahan mangsa 2001)

## Cathetan suku 
## Pranala njaba 
* Situs resmi
Francis Leggatt Chantrey

**Sir Francis Leg(g)att Chantrey** () inggih punika satunggaling pematung Inggris saking era Georgia. Francis Leggatt Chantrey nilaraken **Wasiat Chantrey** utawi **Pendanaan Chantrey** kanggé mundhut karya-karya seni kanggé nagara ingkang taksih wonten saking 1878 bibar sédanipun sang garwa ingkang dados randha.

## Pagesangan 
Francis Leggatt Chantrey wiyos wonten ing Norton celak Sheffield (nalika dados péranganing Derbyshire) papan minangka bapakipun ingkang dados tukang kayu gadhah lahan tetanèn ingkang alit.

Bapakipun tilar donya nalika Francis Leggatt Chantrey umur 12 taun ; lan ibunipun krama malih, nilaraken Francis Leggatt Chantrey tanpa masa depan ingkang cetha. Nalika umur 15 taun, piyambakipun myambut damel wonten ing satunggaling penyadé ing Sheffield. Bakat seninipun kapanggih déning John Raphael Smith juru gambar lan pematung ingkang lajeng paring piwulang babagan nglukis dhateng Francis Leggatt Chantrey. Taun 1802 Chantrey mbayar £50 supados boten magang malih kaliyan Ramsay (sanajan namung gadhah wekdal 6 wulan kanggé nglayani). Lajeng Chantrey damel studio gambar minangka seniman potrèt ing Sheffield. Chantrey ngempalaken arta kanggé pindhah dhateng London.

Chantry pikantuk pakaryan minangka asisten pemahat kayu, nanging wonten ing wekdal ingkang sami taksih setya minangka pelukis potret, ingkang damel patung dhadha lan damel model saking lemah. Dipuntakèni ing pagesangan salajengipun, minangka saksi wonten ing sidang, menapa piyambakipun naté nyambut damel marang pematung sanès. Piyambakipun mangsuli: "Boten lan menapa keluwihanipun, kula boten naté satunggal jam kémawon nampi dhawuh saking satunggaling pematung ing gesang kula". Chantrey dhateng Dublin papan piyambakipun gerah lan sadaya rikmanipun ical.

## Wasiat Chantrey 
## Cathetan suku 
* D. S. MacColl, *The Administration of the Chantrey Bequest*, by (London, 1904), a controversial publication by the leading assailant of the Royal Academy;
* Arthur Fish, *Chantrey and His Bequest* (London, 1904), a complete illustrated record of the purchases, etc.;
* H. J. Laidlay, *The Royal Academy, its Uses and Abuses* (London, 1898), controversial;
* *Report from the Select Cornmittee of the House of Lords on the Chantrey Trust*, together with the *Proceedings of the Committee, Minutes of Evidence and Appendix* (Wyman & Sons, 1904), and *Index* (separate publication, 1904).

## Pranala njawi 
*
Pikolèhan basa

**Pikolèhan basa** (basa Inggris: *language acquisition*) iku kegiyatan kang ditindakake manungsa kanthi tujuan oleh, ngasilke, lan nggunakaké  tembung kanggo dimangerteni lan komunikasi. Ing sajerone kegiyatan pikolehan basa iki ana babagan-babagan ngelmu basa kang ana gandheng cenenge, kaya ta sintaksis, fonetik, lan tetembungan. Basa kang kang diéntuke iki kang diarani basa ibu, ya iku basa kang pisanan diéntuki déning manungsa.